GiliGold/VAD_KnessetCorpus huggingface dataset:
קריאות: חבר הכנסת פינס-פז, יש פה אי-הבנה.
קריאות: הנושא עבר לוועדת הכנסת מדיון במליאה, בעקבות הצעה לסדר-היום.
קריאות: אלה שמאחרים – אף פעם לא שומעים את הביקורת; אלה שבאים בזמן שומעים את הביקורת.
קריאות: סוף סוף יש לכם יושב-ראש ועדת כנסת ותיק – שבוע בתפקיד – הביא את הנושא לדיון, ואתה מטיח בו ביקורת.
קריאות: אני מביא את זה היום, ואביא זאת בשבוע הבא לדיון בוועדת הכנסת.
קריאות: אופיר פינס-פז: אדוני היושב-ראש, תחשבו על פורמט לדיון.
קריאות: היו"ר יעקב מרגי: ברור.
קריאות: מי בעד לקיים דיון בנושא בוועדת הכנסת?
קריאות: מי מתנגד?
קריאות: מי נמנע?
קריאות: ה צ ב ע ה בעד – 12 נגד – אין נמנעים – אין הבקשה להעביר את ההצעה לסדר-היום בנושא: "ירידת אמון הציבור במוסדות השלטון" לוועדת הכנסת נתקבלה.
יעקב מרגי: פה אחד, 12 בעד, הבקשה אושרה.
יעקב מרגי: המלצת ועדת הכנסת בדבר ישיבת הכנסת ביום שני, ערב תשעה באב
יעקב מרגי: ועדת הכנסת – כשהיה על סדר-היום נושא מועדי הכנסים במושב השני של הכנסת השבע-עשרה – דיברה על תשעה באב ועל ערב תשעה באב.
יעקב מרגי: המלצנו ליושבת-ראש הכנסת שביום שני, ערב תשעה באב, הדיון ייפתח בשעה 11:00 לפני הצהרים עד השעה 16:00.
יעקב מרגי: הקביעה היתה שהמליאה תיפתח בשעה 10:00 בבוקר ותסתיים בשעה 13:00, משום שהצום נכנס משעת השקיעה של יום לפני כן.
יעקב מרגי: גדעון סער: אבל למה מ- 10:00 עד 13:00?
יעקב מרגי: היו"ר יעקב מרגי: זה כבר עבר.
יעקב מרגי: כפי שציינתי, ההצעה היתה שהמליאה תיפתח בשעה 11:00 ותסתיים ב- 16:00.
יעקב מרגי: גדעון סער: מ- 11:00 עד 16:00 זה הגיוני.
יעקב מרגי: היו"ר יעקב מרגי: אבל יש אנשים שגרים רחוק, לא כולם ירושלמים.
יעקב מרגי: אני חושב ש- 10:00 עד 13:00 זה סביר.
יעקב מרגי: איל ינון: זאת ההמלצה לנשיאות.
יעקב מרגי: היו"ר יעקב מרגי: באותה ישיבה המלצנו ליושבת-ראש הכנסת ולסגנים – לנשיאות – כך: ישיבת הכנסת ביום שני, ערב תשעה באב, תיפתח בשעה 10:00 בבוקר ותסתיים בשעה 13:00.
יעקב מרגי: גדעון סער: אני מציע בעניין הזה להפעיל שיקול-דעת נוסף.
יעקב מרגי: מאוד חשוב לי להתחשב בכל הנושא של תשעה באב, אבל אנחנו חייבים לראות באיזה קונטקסט אנחנו נמצאים כשאנחנו מדברים על היקף השעות, כי מה קורה?
יעקב מרגי: אל"ף, שבוע הבא הוא השבוע האחרון של המושב – יש לחץ אדיר של דברים שבאים מהוועדות.
יעקב מרגי: יש יום אחד שיורד בגלל תשעה באב, דהיינו אנחנו כבר במין יום וחצי.
יעקב מרגי: באותו יום, זהו היום הראשון של השבוע, זאת אומרת אם תצביע על אי-אמון, למעשה בכל נושא החקיקה לא תוכל לדון – הכל יעבור ליום רביעי.
יעקב מרגי: נסים זאב: אין אי-אמון בשבוע הבא.
גדעון סער: בכל שבוע יש אי-אמון, כי אין אמון בממשלה.
גדעון סער: זה יגרום לכך שכל החקיקה כולה – מכל הוועדות – תתנקז אך ורק ליום רביעי.
גדעון סער: אני מודיע שאני אשאר פה ביום רביעי אחרון, כרגיל, אבל אני אומר שזה יהיה דבר שהוא לא סביר והוא קיצוני.
גדעון סער: אני לא איש הלכה, אדוני היושב-ראש – תגידו אתם מה סביר, אבל שלוש שעות ליום הזה, כשאנחנו לא מקיימים יום נוסף באותו שבוע, ומסיימים מושב – לדעתי לא נכון.
גדעון סער: הסעודה המפסקת היא בשבע בערב – כמה רחוק אנשים גרים?
גדעון סער: זה ארץ ישראל, היא לא כל כך גדולה.
גדעון סער: מאיר פרוש: מה שקרוי סעודה מפסקת זה מה שאוכלים ממש לפני הצום, זאת לא סעודה.
גדעון סער: הכוונה היא לארוחה בצהרים.
גדעון סער: גדעון סער: אז בכלל לא נקיים כנסת.
גדעון סער: מאיר פרוש: אני בעד לסיים ב- 13:00 או ב- 14:00, אבל לא יותר מאוחר.
גדעון סער: אורי אריאל: אפשר לקבל את השעות 10:00 עד 13:00, בתנאי שמוסיפים בשבוע הבא את יום חמישי כיום דיונים.
גדעון סער: זה יום פנוי.
גדעון סער: היו"ר יעקב מרגי: זו דעתך, אני מכיר אותה מקדמת דנא.
גדעון סער: נסים זאב: שני דברים אני מבקש – שזה יהיה מ- 10:00 עד 14:00, גם בשנים עברו זה היה כך.
גדעון סער: יורם מרציאנו: מה שהיה הוא מה שצריך שיהיה.
גדעון סער: נסים זאב: וכן, לוותר על נושא של הצעת אי-אמון בממשלה.
גדעון סער: גדעון סער: מ- 10:00 עד 14:00 זה שיפור.
גדעון סער: נסים זאב: צריך להתרכז בנושא חקיקה.
יעקב מרגי: רבותי, אנחנו נמליץ ליושבת-ראש הכנסת ולסגנים לקיים דיונים משעה 10:00 עד 14:00- זה סביר, צריך איזון.
יעקב מרגי: מאיר פרוש: הוועדות – שיתחילו לעבוד בהתאם, משעה 08:30 בבוקר.
יעקב מרגי: היו"ר יעקב מרגי: מי בעד להמליץ לנשיאות לקיים דיונים משעה 10:00 עד 14:00?
יעקב מרגי: ה צ ב ע ה בעד – 6 נגד – 1 נמנעים – אין הבקשה להמליץ לנשיאות על מסגרת דיון משעה 10:00 עד 14:00 בערב תשעה באב נתקבלה.
יעקב מרגי: הבקשה נתקבלה.
יעקב מרגי: רבותי, יש בקשת פטור אחרונה של הממשלה על סדר-היום – הצעת חוק הביטוח הלאומי (תיקון מס' 99), התשס"ז-2007.
יעקב מרגי: הקראנו את זה, אני אחזור.
יעקב מרגי: קריאות: אין קוורום.
יעקב מרגי: היו"ר יעקב מרגי: בשל היעדר קוורום, אני לא מעלה את הצעת חוק הביטוח הלאומי.
יעקב מרגי: תודה רבה, ישיבת הוועדה נעולה.
יעקב מרגי: חברי חברי הכנסת, בוקר טוב.
יעקב מרגי: אני מתכבד לפתוח את ישיבת ועדת הכנסת שמספרה 140.
יעקב מרגי: על סדר-היום ערעורים על החלטת יושב-ראש הכנסת והסגנים שלא לאשר דחיפות הצעות לסדר-היום.
יעקב מרגי: חבר הכנסת גבאי לא נמצא, ולכן ערעורו לא יידון, אלא אם כן יגיע מאוחר יותר.
יעקב מרגי: הנושא הבא על סדר-היום: 1.
יעקב מרגי: בקשת יושב-ראש ועדת החוקה, חוק ומשפט להקדמת הדיון בהצעת חוק המפלגות (בחירות מקדימות) (הוראת שעה), התשס"ז-2007, לפני הקריאה הראשונה.
יעקב מרגי: יציג את הבקשה חבר הכנסת הרב יצחק לוי, בבקשה.
יצחק לוי: הוועדה עדיין לא הספיקה לחוקק את החוק וכבר קיימת ביקורת של מבקר המדינה.
יצחק לוי: החוק הזה חל על מפלגת העבודה, חל גם על הליכוד.
יצחק לוי: לכן צריך להאריך את הוראת השעה עד שהוועדה תסיים את החקיקה.
יעקב מרגי: לכמה זמן?
יצחק לוי: שנה.
יעקב מרגי: מה שהיה הוא שיהיה.
יצחק לוי: מה שהיה הוא שיהיה לטובה, שתהיה ביקורת של מבקר המדינה.
יעקב מרגי: מי בעד בקשתו של יושב-ראש ועדת החוקה, חוק ומשפט?
יעקב מרגי: ה צ ב ע ה בעד – 9 נגד – אין נמנעים – אין בקשתו של יושב-ראש ועדת החוקה, חוק ומשפט אושרה.
יעקב מרגי: בקשת הממשלה להקדמת הדיון בהצעת חוק הגנה על הציבור מפני עברייני מין (תיקון), התשס"ז-2007, לפני הקריאה הראשונה
יעקב מרגי: הנושא הבא בסדר-היום: בקשת הממשלה להקדמת הדיון בהצעת חוק הגנה על הציבור מפני עברייני מין (תיקון), התשס"ז-2007, לפני הקריאה הראשונה.
יעקב מרגי: זה המשך הדיון מאתמול.
יעקב מרגי: חברת הכנסת שלי יחימוביץ, בבקשה.
שלי יחימוביץ': אני מבקשת מהמשרד לביטחון פנים למשוך את הבקשה שלהם לפטור מחובת הנחה, ובכלל להסיר מסדר-היום את הבקשה שאמורה להיות מעוגנת בחקיקה, לדחות את יישום המשך השלבים בחוק הפיקוח על עברייני מין, או ליתר דיוק הגנה על הציבור מפני עברייני מין.
שלי יחימוביץ': זה חשוב מאין כמותו, הוא מציל נפשות.
שלי יחימוביץ': מדובר בפיקוח על עברייני מין מועטים ששוחררו מהכלא, ויש סיכוי סביר ביותר, והוא גבוה מאוד על-פי כל המחקרים, שהם ישובו ויפגעו בקורבנותיהם.
שלי יחימוביץ': עברייני מין, בעיקר הפדופילים שפגעו בילדים – יום אחרי הכלא אנחנו יכולים למצוא אותם ליד גדרות של בתי-ספר אורבים לילדים, והם מהווים סכנה ממשית לציבור.
שלי יחימוביץ': אני חייבת להגיד לטובת המשרד לביטחון פנים, שהשב"ס נערך בצורה ממש יפה לקראת החוק הזה, והשלב הראשון שלו כבר מיושם בהצלחה רבה מאוד, אחרי שנפתרה בעיית ההערכות המסוכנות לעברייני המין, שהיא היתה נעוצה בכלל במשרד הבריאות ולא במשרד לביטחון פנים, ועל כן גם בגלל ההיערכות היפה שלכם והעובדה שהשלב הראשון של החוק מיושם בהצלחה רבה, והעובדה שמלכתחילה החוק נחקק כך שהוא ייעשה בשלבים ובכל פעם ייכנס ציבור חדש של מפוקחים לחקיקה, הבקשה שלכם היא בלתי סבירה בעליל.
שלי יחימוביץ': לדחות את היישום של המשך השלבים בשנה פירושו לתת לעברייני מין לשוטט באין מפריע בקהילה בלי פיקוח ולסכן קורבנות וקטינים חפים מפשע.
שלי יחימוביץ': אני מפצירה בכם למשוך את הבקשה הזאת, ומחבריי אני מבקשת להתנגד לה נחרצות.
יעקב מרגי: למרות שאני אצביע בעד, אני רוצה להביע את מורת רוחי.
יעקב מרגי: בכל הנושא של הפיקוח על עברייני מין הממשלה גוררת רגליים כבר שנים רבות, מאז שהחוק הזה נחקק.
יעקב מרגי: גם אם תקבלו את הפטור היום, זה יהיה אחרי הבעת מורת רוח של חברי הכנסת בנושא הזה.
יעקב מרגי: כל הפיקוח, כל הסיוע, בכל הסוגיה של עברייני המין הממשלה גוררת רגליים.
יעקב מרגי: חבר הכנסת אורי אריאל, בבקשה.
אורי אריאל: בקשת המשטרה היא מדרגה שעוד לא הומצאה.
אורי אריאל: המו"פ של המשטרה המציא מדרגה שאין כבר נמוכה הימנה, כפי שאומר עגנון.
אורי אריאל: זו בושה בעצם הבקשה.
אורי אריאל: אני מצטרף לאחרים ומציע: תמשכו את הבקשה הזאת ואל תאלצו את הוועדה לשלוח אתכם הביתה בבושת פנים.
אורי אריאל: חברי כנסת מהקואליציה, שאין להם אלוהים חוץ מהקואליציה, זה בסדר גמור, תצביעו בעד.
יעקב מרגי: אורי אריאל, תחזור בך.
יעקב מרגי: תגובתו של נציג המשרד לביטחון פנים, בבקשה.
יואל הדר: למשטרה אין נגיעה לחוק הזה, אלא לשב"ס.
יואל הדר: אפשר לתקוף את השב"ס, וגם זה לא המקום, מפני שהשב"ס עומד בחוק הזה וימשיך לעמוד.
יואל הדר: מי שלא מצליח לעמוד בנושא של תקנים זה משרד המשפטים, משרד הבריאות ומשרד הרווחה.
יואל הדר: לכן ההתקפה על המשרד לביטחון פנים בנושא הזה היא לא מוצדקת.
גדעון סער: כל הממשלה לא בסדר, לא רק המשרד לביטחון פנים.
יואל הדר: היום אדוני נמצא פה, מחר הוא נמצא במקום אחר.
גדעון סער: יש ממשלות יותר טובות ופחות טובות.
יעקב מרגי: מי בעד בקשתה של הממשלה לפטור מחובת הנחה של חוק הגנה על הציבור מפני עברייני מין (תיקון), התשס"ז-2007, לפני הקריאה הראשונה?
יעקב מרגי: ה צ ב ע ה בעד – 8 נגד – 7 נמנעים – 1 בקשת הפטור התקבלה.
ראובן ריבלין: אני מבקש רביזיה.
יעקב מרגי: אין בעיה, אני מצביע על הרביזיה.
יעקב מרגי: הצבעה שמית, בבקשה.
יעקב מרגי: אביגדור יצחקי, אינו נוכח.
יעקב מרגי: מחליף אותו חבר הכנסת דוד טל.
יעקב מרגי: מגלי והבה.
יעקב מרגי: חבר הכנסת ישראל חסון, אינו נוכח.
יעקב מרגי: מחליפה אותו חברת הכנסת רונית תירוש.
יעקב מרגי: שי חרמש.
יעקב מרגי: שלי יחימוביץ.
יעקב מרגי: קולט אביטל.
יעקב מרגי: יורם מרציאנו, אינו נוכח.
יעקב מרגי: נאדיה חילו, אינה נוכחת.
יעקב מרגי: דוד אזולאי.
יעקב מרגי: נסים זאב.
יעקב מרגי: יעקב מרגי, נגד.
יעקב מרגי: משה שרוני.
יעקב מרגי: יצחק גלנטי.
אלחנן גלזר: אני מחליף אותו, נגד.
יעקב מרגי: מאיר פרוש.
יעקב מרגי: גדעון סער.
יעקב מרגי: ראובן ריבלין.
יעקב מרגי: יולי אדלשטיין.
יעקב מרגי: אסתרינה טרטמן.
אסתרינה טרטמן: נמנעת.
יעקב מרגי: רוברט אילטוב.
יעקב מרגי: אורי אריאל.
יעקב מרגי: אליהו גבאי.
אליהו גבאי: בעד.
יעקב מרגי: מוחמד ברכה, אינו נוכח.
יעקב מרגי: 10 הצביעו בעד, 10 הצביעו נגד.
יעקב מרגי: אם כך, הרביזיה לא עברה.
גדעון סער: ניפגש במליאה.
גדעון סער: התוצאה הקודמת לא היתה 8 לעומת 7, כי רק אחמד טיבי הצטרף אלינו.
גדעון סער: אם קודם היינו 7 ועכשיו אנחנו 10, ספרתם בצורות המקוריות שאתם סופרים.
גדעון סער: אבל זה בסדר.
גדעון סער: במסגרת הרמאות הכללית זה עובר.
מגלי והבה: אתה מטיל ספק?
גדעון סער: כן, אני מטיל ספק.
מגלי והבה: אתה מטיל ספק באמינות של הוועדה.
גדעון סער: לא היה לכם רוב.
גדעון סער: נוסף רק אחמד טיבי למתנגדים של החוק.
גדעון סער: לא היו 7 ובגלל זה ביקשתי את ההצבעה השמית, והוכח בהצבעה השמית שהתוצאות לא נכונות.
מגלי והבה: אתה טועה.
מגלי והבה: אל תטיל ספק באנשים שהם לא קשורים.
נסים זאב: נאמן חנווני על פנקסו.
נסים זאב: מנהלת הוועדה נאמנה על הרשימה ועל ההצבעה.
יולי יואל אדלשטיין: תשעה אנשים מחברי הוועדה הצביעו בעד.
יולי יואל אדלשטיין: כולם נמצאים פה.
יעקב מרגי: הדברים נבדקו, גם שמית.
יעקב מרגי: אני סומך על מנהלת הוועדה, כי ישבו פה חברי כנסת ולא הצביעו.
יעקב מרגי: אני יודע שבהצבעה הראשונה אחד מהאופוזיציה לא הצביע.
יעקב מרגי: בקשות חברי הכנסת להקדמת הדיון בהצעות חוק לפני הקריאה הטרומית: א.
יעקב מרגי: הצעת חוק יסוד: הממשלה (הפרדת רשויות ומשטר נשיאותי) (פ/2806/17), הצעת חבר הכנסת דוד רותם
יעקב מרגי: הנושא הבא על סדר-היום: בקשות חברי הכנסת להקדמת הדיון בהצעות חוק לפני הקריאה הטרומית: הצעת חוק יסוד: הממשלה (הפרדת רשויות ומשטר נשיאותי) (פ/2806/17), הצעת חבר הכנסת דוד רותם.
דוד רותם: מחר תעלה לדיון הצעת חוק של חברת הכנסת טרטמן בנושא הזה בדיוק.
דוד רותם: התברר שבהצעת החוק נפלו כמה פגמים טכניים.
גדעון סער: מהותיים, לא טכניים.
דוד רותם: טכניים לחלוטין.
דוד רותם: באתי בהצעת החוק שלי כדי לתקן אותם, כדי שהחוק הזה יהיה מושלם.
דוד רותם: אני יודע שיש פה הרבה חברים שמתנגדים לחוק.
דוד רותם: הצעת החוק היתה של השר ליברמן ועברה לחברת הכנסת טרטמן.
דוד רותם: השאלה היא למה שהכנסת תדון פעמיים באותה הצעת חוק.
דוד רותם: זה ההיגיון שבדבר, זו הדחיפות שבדבר.
גדעון סער: אדוני היושב-ראש, אני מודה שאומנם גם אני פתוח ללמוד, אבל פעם ראשונה שזכור לי, שכנימוק לבקשה לפטור מחובת הנחה נאמר שיש פגמים טכניים בהצעה אחרת.
גדעון סער: נדמה לי שגם אם יחטטו בפרוטוקולים של ועדת הכנסת לדורותיה, לא ימצאו נימוק כל כך מקורי.
גדעון סער: נניח שיש להזיה של ישראל ביתנו על משטר נשיאותי רוב בכנסת, מה שלפי דעתי אין, ונניח שיהיה רוב להצעה של חברת הכנסת טרטמן מחר במליאה, אז אם יש בה כמה פגמים טכניים, יתקנו את זה בוועדת החוקה, חוק ומשפט, לקראת הקריאה הראשונה.
גדעון סער: אני מכיר עוד כמה הצעות חוק שהן מוגשות לקריאה טרומית והן עדיין לא מושלמות, ותוך כדי הליכי החקיקה הן הופכות למושלמות.
יעקב מרגי: כמה פעמים אישרנו פה פטורים לחברי כנסת של הצעות חוק בלי פגמים, אלא בגלל שיש הצעה זהה?
גדעון סער: קמנו ביום ראשון בבוקר, קראנו באחד מהעיתונים והבנו שיש דחיפות עליונה להעביר השבוע את ההצעה למשטר נשיאותי, לפני שיוצאים לפגרה.
גדעון סער: פשוט דבר שאי-אפשר בלעדיו.
גדעון סער: ההצעה הזאת היתה אמורה להיות מוצבעת בתחילת מושב החורף.
גדעון סער: פתאום מישהו החליט שהיא חייבת לעבור בקריאה טרומית השבוע.
גדעון סער: אני מציע לך לבדוק מה היה בוועדה הזאת בקדנציה הזאת כאשר הביאו הצעות אחרות ודומות בנושאים ממשליים, בנושא של חוקי יסוד.
גדעון סער: גם בהצעות שתמכתי בהן, התנגדתי לפטור מחובת הנחה לחוקים בנושא של חוקי יסוד.
גדעון סער: משנים שיטת ממשל ונותנים לזה פטור מחובת הנחה.
גדעון סער: אם הצעת החוק תעבור במליאה, ואני מקווה שהיא לא תעבור, וזה לגיטימי שחברת הכנסת טרטמן ומי שתומך בעמדה הזאת יעשה את המרב כדי שהיא תעבור, אז היא תעבור, יעשו על זה מודיפיקציות.
גדעון סער: אגב, הנושא משטר נשיאותי לא מוזכר בהצעת החוק של טרטמן, שם מדובר על שני פתקים.
יעקב מרגי: הכותרת לא מתאימה לתוכן, אני מסכים אתך.
גדעון סער: אני לא מבקר, זו הצעה לגיטימית, לדעתי מוטעית.
גדעון סער: לבוא עם הצעה נפרדת כדי לתקן פגמים טכניים בהצעה המקורית, לדעתי זה דבר שאסור לתת לו יד.
גדעון סער: אנחנו פה צריכים להעביר מסר שלא יהיה משטר נשיאותי במדינת ישראל, כי הוא לא יהיה.
יעקב מרגי: בהצעת החוק של חבר הכנסת דוד רותם יש סעיף שמבטל את חוק יסוד: הנשיא.
אסתרינה טרטמן: אדוני היושב-ראש, אני מבינה את רחשי לבותיהם של אי-אלו מהיושבים סביב השולחן הזה, או לפחות אחד שבולט במיוחד, שכאשר לא הוא במרכז הבמה אז יש פה בעיה אישית ואז תוקפים מכל הכיוונים.
אסתרינה טרטמן: אבל אני רוצה להזכיר גם לאדוני היושב-ראש, שהוא היה חבר בשולחן העגול שבו השתתפו 10 סיעות מתוך 12 סיעות הבית.
אסתרינה טרטמן: כל המטרה של השולחן העגול היתה על בסיס אותה הצעת חוק שישראל ביתנו הגישה.
אסתרינה טרטמן: אני מודה שלא אני הייתי זו שניסחה את ההצעה.
אסתרינה טרטמן: היא הוגשה בזמנו וגם הצגנו אותה סביב השולחן העגול כנושא שמעלים אותו לסדר-היום מבלי להיכנס לפרטים במהות של הצעת החוק, כי היה ברור שהנושא הזה יעבור תהליך פרטני, מדויק, נקודתי לניסוח החוק.
אסתרינה טרטמן: אדוני היושב-ראש, הצעת החוק שהועברה לידיי הונחה, השלימה את ימיה ועולה לסדר-היום כחוק וכדין בבית הזה ביום רביעי הקרוב.
אסתרינה טרטמן: נכנסו כמה תיקונים ברוח הדברים שהוסכמו על רוב סיעות הבית, כולל סיעתו של חבר הכנסת סער וחלק מאנשיו.
אסתרינה טרטמן: יש פה ביטוי לתיקון.
גדעון סער: איזה שטויות.
אסתרינה טרטמן: אני מבקשת להתנסח כראוי, כפי שחוקי הבית מחייבים.
גדעון סער: את מדברת שטויות, מה לעשות.
גדעון סער: לא היה דבר כזה.
גדעון סער: היא ממציאה, ולדעתי זו לא הפעם הראשונה שהיא ממציאה.
אסתרינה טרטמן: גם נציגי הליכוד ישבו סביב השולחן העגול, בניגוד לדעתו האישית של חבר הכנסת סער.
גדעון סער: ניפגש במליאה מחר.
אסתרינה טרטמן: כל הבקשה שלנו כאן היא לא לדון פעמיים באותה הצעה.
יולי יואל אדלשטיין: אם לא נצביע, לא נגיע ל-60 שנה למדינת ישראל עם משטר נשיאותי.
יולי יואל אדלשטיין: זו דחיפות.
רוברט אילטוב: אני רוצה הצבעה שמית.
יעקב מרגי: מי בעד בקשתו לפטור מחובת הנחה של חבר הכנסת דוד רותם?
יעקב מרגי: עבדכם הנאמן יעקב מרגי בעד.
יעקב מרגי: דוד טל.
יעקב מרגי: יואל חסון, אינו נמצא.
יעקב מרגי: מחליף אותו מיכאל נודלמן.
יעקב מרגי: מחליף אותו אופיר פינס.
אופיר פינס-פז: נגד.
יעקב מרגי: נאדיה חילו.
משה שרוני: נמנע.
אלחנן גלזר: אני מחליף אותו, נמנע.
רוברט אילטוב: בעד.
יעקב מרגי: 12 הצביעו נגד, 9 הצביעו בעד, שני נמנעים.
יעקב מרגי: אי לכך בקשת הפטור לא אושרה.
יעקב מרגי: בקשות חברי הכנסת להקדמת הדיון בהצעות חוק לפני הקריאה הטרומית: ב.
יעקב מרגי: הצעת חוק החנינה בעניין תוכנית ההתנתקות, התשס"ז-2007 (פ/2979/17), הצעת חברי הכנסת עמירה דותן, ראובן ריבלין, יצחק לוי, קולט אביטל
יעקב מרגי: הנושא הבא על סדר-היום: בקשות חברי הכנסת להקדמת הדיון בהצעות חוק לפני הקריאה הטרומית: הצעת חוק החנינה בעניין תוכנית ההתנתקות, התשס"ז-2007 (פ/2979/17), הצעת חברי הכנסת עמירה דותן, ראובן ריבלין, יצחק לוי, קולט אביטל ואחרים.
ראובן ריבלין: אדוני היושב-ראש, חברי חברי הכנסת, הנושא הוא בהחלט קונטרוברסלי, ולגופו של עניין ייתכן שיהיו אנשים אשר מתנגדים לו, ומתנגדים לו אפילו בכל מאודם.
ראובן ריבלין: השאלה היא האם הדבר הוא דחוף או לא דחוף.
ראובן ריבלין: אני נמצא בכנסת 20 שנה, ומעולם לא הגשתי בקשה לדחיפות, משום שאני חושב ששום דבר הוא לא דחוף אלא אם כן באמת הצבעתי פעמים מעטות בעד דחיפות משום שהיתה הצדקה.
ראובן ריבלין: כאן מדובר בקרע גדול שנקרע בעם, כאשר הדמוקרטיה החליטה, ואנחנו היינו מחייבים לכבד את הדמוקרטיה, את ההחלטה השנויה במחלוקת, אולי ההחלטה השנויה במחלוקת ביותר שהיתה אי-פעם מאז קיום המדינה.
ראובן ריבלין: ואנחנו היום מנסים לראות איך אנחנו מביאים מזור ומרפא לאותה טראומה, שרבים היו עדים לה אבל מעטים מאוד היו אלה ששילמו את המחיר, והמחיר הקשה ביותר, ועדיין משלמים.
ראובן ריבלין: חבר הכנסת גבאי הגיש הצעה, שהיא היתה מינימליסטית, שבה הוא ביקש למחוק אישומים פליליים, אבל לא ביקש להפסיק את העניין.
ראובן ריבלין: לפי ההיגיון של גבאי, כאשר דובר בוועדה שהקימה הכנסת כוועדת משנה לוועדת ביקורת המדינה ללוות את אותם אנשים אשר נעקרו מבתיהם כתוצאה מהחלטה דמוקרטית של כנסת ישראל, הגענו למסקנה, כל החברים אשר שותפים לאותה ועדה ללא הבדל מפלגה, וביקשנו לקדם את החוק הזה, כי לא ראינו מוצא אחר לאחר שנדברנו עם אנשי התביעה הכללית, עם אנשי המשטרה ועם אנשי הגוף המטפל בשיקום המגורשים.
ראובן ריבלין: על ההצעה הזאת חתמו 34 חברים.
ראובן ריבלין: מתוכם 17 מאנשי הקואליציה.
ראובן ריבלין: מקדימה, 8 אנשים.
ראובן ריבלין: מש"ס 5 אנשים.
ראובן ריבלין: מהגמלאים, 3 מתוך 5 חברי כנסת.
ראובן ריבלין: מהעבודה, חברת כנסת אחת.
ראובן ריבלין: השאלה היא האם הדבר דחוף.
ראובן ריבלין: אני חושב שהדבר דחוף, משום שהמשפטים מתנהלים.
ראובן ריבלין: יש לנו הזדמנות היסטורית למתן את הקרע ואת הפצע.
ראובן ריבלין: שמעתי את עמדתה התקיפה של חברתי ושל אחת מבנות הפלוגתא בעניינים רבים, זהבה גלאון, ואני מכבד את עמדתה.
ראובן ריבלין: היא חושבת שהדבר פוגע בשלטון החוק.
ראובן ריבלין: אני חושב שיש רגעים בחיי עם שמידת לפנים משורת הדין למען ריפוי טראומה לאומית היא מידה שהיא ראויה במסורת הישראלית.
ראובן ריבלין: אני חושב שחוק החנינה הזה יכול להביא רק לידי הבנה, פשרה וקירוב לבבות.
ראובן ריבלין: אני מדבר פה על אנשים שגורשו מבתיהם.
ראובן ריבלין: אני חושב שיש לנו הזדמנות לקדם איזשהו תהליך שיביא לקירוב לבבות, וזה הזמן למידת לפנים משורת הדין ולא ייקוב הדין את ההר.
ראובן ריבלין: למרות התנגדותם של רבים אחרים, אני חושב שהדחיפות היא רבה, להחליט ולהכריע האם להמשיך או לא להמשיך באותה מערכת שממצה את הדין עם אותם אנשים אשר היו שותפים לפעולות המחאה בזמן ההתנתקות.
ראובן ריבלין: לגבי גופו של החוק אני אדבר בפעם אחרת, כאשר נביא את זה לדיון.
ראובן ריבלין: הצעת החוק היא הצעתו של יצחק לוי, שבחר לומר שזה משותף לשנינו.
ראובן ריבלין: אני באהבה רבה מקבל את השותפות, אבל בהחלט הבכורה היא שלך.
זהבה גלאון: אדוני היושב-ראש, אין ספק שכנסת ישראל צריכה לעשות יותר בעניין המגורשים.
זהבה גלאון: לא קשור עניין שיפור תנאי האנשים שפונו מגוש קטיף לכך שהכנסת מבקשת להחליף את רשויות אכיפת החוק.
זהבה גלאון: לא נשמע כדבר הזה.
אליהו גבאי: ושחרור 250 מחבלים כן?
זהבה גלאון: שיקול הדעת לגבי מחיקת כתבי אישום או שינוי כתבי אישום במדינת חוק מתוקנת נתון אך ורק בידי רשויות האכיפה.
זהבה גלאון: עם כל הכבוד לכנסת, הכנסת איננה מחליפה את רשויות האכיפה.
זהבה גלאון: אני רוצה להזכיר לכם במה מדובר.
זהבה גלאון: מדובר באנשים שעל-פי החלטת ממשלה וכנסת ריבונית פונו מביתם, לא קיבלו עליהם את ההחלטה הזאת, ירקו על חיילים, הרביצו לחיילים, הרביצו לשוטרים, והכנסת מבקשת לתת לגיטימציה.
זהבה גלאון: אומר ידידי הטוב חבר הכנסת ריבלין שמדובר על מחאה.
זהבה גלאון: מחאה זו מילה רכה.
יצחק לוי: לא מדובר על אלימות.
זהבה גלאון: אנחנו מדברים על כתבי אישום שהוגשו כנגד אנשים שהכו חיילים ושוטרים.
זהבה גלאון: השאלה עכשיו היא כפולה.
יעקב מרגי: את בעד הפטור או נגד הפטור?
יעקב מרגי: זה העניין.
זהבה גלאון: לטובת הפטור יש כאן שתי שאלות.
זהבה גלאון: האם חברי כנסת שהם תומכים בפטור נותנים לגיטימציה להכאת שוטרים וחיילים ולהחלפת שיקול הדעת של רשויות האכיפה.
זהבה גלאון: אני חושבת שזה ניסיון מסוכן להלך אימים על רשויות האכיפה ועל אנשים שיודעים שיש להם לובי בכנסת, שהם ירביצו לחיילים ויבואו לכנסת ויזכו לגיבוי.
זהבה גלאון: אני מודה שאני יכולה להבין את חבריי יצחק לוי וראובן ריבלין.
זהבה גלאון: אני מודה שאני נדהמת כשאני רואה אנשים נוספים, אנשים שרצו להיות בנשיאות המדינה הזאת, גם ידידי רובי ריבלין וגם חברתי קולט אביטל, נותנים לגיטימציה לזה שהם מחליפים עכשיו את שיקול הדעת של רשויות האכיפה.
זהבה גלאון: אני חושבת שזו אי הבנה בסיסית של מה תפקידו של חבר הכנסת ומה תפקידה של מערכת אכיפת החוק.
אורי אריאל: אדוני היושב-ראש, לעצם הדחיפות.
אורי אריאל: יש כרגע, בימים האלה, נערים שהיו בגיל 16 שלא ירקו ולא פגעו, אלא ישבו על כביש לדוגמה.
אורי אריאל: נפתח נגדם הליך משפטי והצבא לא מגייס אותם ליחידות המובחרות בגלל שיש רישום במשטרה.
אורי אריאל: לא היה שיקול דעת.
אורי אריאל: מתקשרים למישהו שעבר את כל המבדקים לקורס חובלים, אחד הקורסים הקשים ביותר בצה"ל, ואחרי שהוא עבר את הכול מודיעים לו שהוא לא יכול להגיע לתחילת הקורס.
אורי אריאל: הוא שאל אם הקורס נדחה, והשיבו לו שלא, אלא שהוא יודע למה הוא לא יכול להגיע.
אורי אריאל: במשך דקתיים התנהל השיח הזה, עד שאמרו לו שהוא לא יכול מכיוון שהיה בהתנתקות.
אורי אריאל: זאת הסיבה שהחוק דחוף.
אורי אריאל: דעתי ידועה, אני חתום על החוק הזה, הוא חוק ראוי.
אורי אריאל: אני מבקש מכם להתעלות הפעם ולאפשר את המינימום כדי שהכנסת תוכל לדון בזה בהקדם.
אורי אריאל: זה ממש משפיע על הרבה אנשים, כולל בנושא פרנסה.
אורי אריאל: הם לא יכולים להיות שומרים, למשל, כי הם לא מקבלים נשק.
אורי אריאל: יש להם רישום פלילי על זה שהם צעדו לעבר גוש קטיף ועברו את הצו של האלוף.
אחמד טיבי: זו הצעת חוק מאוד מעניינת.
אחמד טיבי: היא חסרת תקדים, אדוני היושב-ראש.
אחמד טיבי: אני רוצה להפנות קריאה לחברת הכנסת קולט אביטל ולחבר הכנסת ראובן ריבלין.
אחמד טיבי: אני מציע הסתייגות לחוק, שתבטל את כל כתבי האישום נגד המפגינים הערביים בשנת 2000 שעשו אותן עבירות באופן מקביל.
אחמד טיבי: האם חברת הכנסת קולט אביטל, את מוכנה ליזום הסתייגות כזאת?
משה שרוני: אותם לא הוציאו מהבתים.
משה שרוני: הם יצאו והרסו את כל הרמזורים.
משה שרוני: זה לא אותו הדבר.
אחמד טיבי: אם מכבדים את החוק ומפעילים את החוק על כל האזרחים, אז זאת הצעת חוק לא ראויה בעליל.
אחמד טיבי: לכן יש כאן צביעות, יש כאן ניצול כוח השררה של כלים פרלמנטריים כדי לומר שלאדם מסוים מותר לעשות הכול, בסוף תבוא חנינה.
אחמד טיבי: מבדילים בין אזרח לאזרח.
אחמד טיבי: לכן אני מתפלא על חלק מיוזמי החוק.
אחמד טיבי: אני מתפלא עוד יותר על חלק שהתפלחו מהוועדה ופתאום לא נמצאים כאן.
יולי יואל אדלשטיין: הם פוחדים מן המתנחלים.
יעקב מרגי: חבר הכנסת ריבלין, בבקשה.
ראובן ריבלין: זה לא תקדים ראשון שבו הכנסת מתערבת וקובעת חוקי חנינה.
ראובן ריבלין: פעמים רבות כנסת ישראל מאשרת שחרור, להבדיל אלף אלפי הבדלות, של אנשים שהכו בעם הזה.
אחמד טיבי: מה הקשר בין שני המקרים?
אחמד טיבי: אין קשר.
מאיר פרוש: בשבוע כזה, שמשחררים 250 מחבלים.
אחמד טיבי: הדדיות זה עם אזרחים אחרים.
ראובן ריבלין: כאשר חברת הכנסת עמירה דותן ניהלה את ישיבת הוועדה או הלובי למען מגורשי גוש קטיף, אמרו אנשי התביעה ששיקול הדעת הוא גם בידי הכנסת אם היא רוצה להפסיק הליכים או לא.
ראובן ריבלין: ניתן להפסיק הליכים על-ידי רשות התביעה, וניתן להפסיק הליכים על-ידי חוק מחילה.
ראובן ריבלין: אם הוא ראוי או לא ראוי, על זה נצביע בכנסת עצמה.
ראובן ריבלין: עכשיו צריך רק להכריע בעניין זה.
ראובן ריבלין: אבקש להצביע.
יולי יואל אדלשטיין: רק הבהרה, אדוני היושב-ראש, וגם לגבי ניסיונות עתידיים לטעון שאם כבר חוק כזה, אז למה לא כל מיני סיטואציות אחרות.
יולי יואל אדלשטיין: אני מזכיר לחלק מחברי ועדת הכנסת, שחלק גדול מאלה שמתנהלים נגדם תהליכים אלו או אחרים, הואשמו בעבירה על חוק ליישום תוכנית ההתנתקות, כלומר חוק מיוחד שחוקק לצורך המצב שבו אנחנו עוסקים.
יולי יואל אדלשטיין: חלק גדול מאוד מואשמים בעבירה על החוק המסוים הזה, בשונה מכל מיני סיטואציות אחרות, כולל התפרעויות, כולל מחאות, שלא חוקק לסיטואציה הזאת חוק מסוים ולכן אני חושב שההשוואה הזאת היא השוואה בעייתית.
יעקב מרגי: חברת הכנסת קולט אביטל, בבקשה.
קולט אביטל: אדוני היושב-ראש, כיוון שחבריי, שאתם אני בדרך כלל מסכימה בכל דעותי הפוליטיות, מצאו לנכון לייחד אותי עם ההצבעה הזאת.
אחמד טיבי: הנוכחות שלך צורמת בין המציעים.
קולט אביטל: אני חושבת שמה ששכנע אותי בפנייתו של חבר הכנסת ריבלין אלי הם שני דברים.
קולט אביטל: קודם כל, בעובדה שמדובר בעבירות קלות ולא בעבירות חמורות, ואם מדובר בעבירות פליליות אלה לא תיכללנה בחוק.
ראובן ריבלין: מה שסיכן חיי אדם.
קולט אביטל: דבר שני, מדובר בציבור שגם היום לא מצא את מקומו ונמצא בטראומה.
קולט אביטל: אם אפשר להקל עליו במשהו, אני חושבת שצריך לעשות כך.
קולט אביטל: אלה השיקולים שלי בעניין הזה, ואני חושבת שבעניין הזה אפשר לבוא גם לקראת הציבור הזה.
יעקב מרגי: אני עובר להצבעה.
אחמד טיבי: שמית.
יעקב מרגי: אנחנו מצביעים בעד או נגד מתן פטור מחובת הנחה להצעת החוק.
יעקב מרגי: עבדכם הנאמן יעקב מרגי, נגד.
זאב אלקין: אני במקומו, בעד.
יעקב מרגי: מגלי והבה, אינו נוכח.
עמירה דותן: אני במקומו, בעד.
יעקב מרגי: יואל חסון, אינו נוכח.
מיכאל נודלמן: אני במקומו, בעד.
יעקב מרגי: שי חרמש, אינו נוכח.
יעקב מרגי: שלי יחימוביץ, אינה נוכחת.
יעקב מרגי: יורם מרציאנו.
אופיר פינס-פז: אני במקומו, נגד.
יעקב מרגי: מיכאלי שמחליף את דוד אזולאי.
נסים זאב: נמנע.
אורי אריאל: זה מה שש"ס עושים?
יעקב מרגי: אחרי ההצבעה אני אגיד לך מה אתה תרמת להתנתקות, בישיבה שלך בברית הזוגיות עם שינוי.
יעקב מרגי: אתם הבאתם את הרעה החולה שנקראת התנתקות.
אורי אריאל: מה זה ברית הזוגיות?
אלחנן גלזר: אני מחליף אותו, בעד.
יעקב מרגי: 14 בעד, 5 נגד, נמנע אחד.
יעקב מרגי: ההצבעה על הרביזיה תהיה בעוד שעה.
ראובן ריבלין: מרגע זה אתם מפרים את הכללים.
ראובן ריבלין: לפני דקה עשית רביזיה על אתר, ואני מבקש ממך לעשות רביזיה על אתר.
ראובן ריבלין: אלא אם כן תעשה רביזיה על כל ההחלטות שהיו היום.
ראובן ריבלין: כבוד היושב-ראש, זה ניצול לרעה.
יעקב מרגי: אני רוצה הצבעה על הרביזיה בעוד שעה, כי אני, שחתום על הצעת החוק הזאת, מעבר לפופוליסטיות של כולכם שישבתם פה, אנסה לדבר.